Sursa foto: IQads

REACȚIE. "Întreaga industrie de media si comunicare, cu organizațiile ei, ar trebui să ia o poziție fermă si să condamne public acest gest", spune Dragoș Stanca, om de comunicare, cu privire la plângere depusă la poliție de 13 parlamentari împotriva agenției de publicitate Papaya Advertising pentru clipul "Copiii referedumului".

Stanca consideră că întreaga industrie de comunicare ar trebui să se mobilizeze și adaugă că „întorsul privirii în altă direcție, când au loc astfel de derapaje, nu e o soluție.”

Publicitate

„Nu stiu despre voi, dar eu nu vreau să trăiesc într-o țară în care să ajung să dau cu subsemnatul la Poliție - la Direcția Pentru Investigații Criminale (say, what?) - pentru o campanie de comunicare (bună, rea, discutabilă, pe gustul meu sau nu, e total irelevant câtă vreme nu a încălcat vreo lege) doar pentru că nu le e pe plac unora care, vremelnic, au ajuns prin Parlament”, a mai adăugat Stanca.

Citește și: 13 parlamentari, plângere la Poliție împotriva Papaya Advertising pentru clipul „Copiii referendumului”



Raul Bambu

raul.bambupaginademedia.ro